স্টাফ রিপোর্টার: একাদশ সংসদ নির্বাচন নিয়ে বিরোধী জোটের সাথে সংলাপে বসা ছাড়া ক্ষমতাসীন আওয়ামী লীগের কোনো গত্যন্তর নেই মন্তব্য করে বিএনপির স্থায়ী কমিটির সদস্য ব্যারিস্টার মওদুদ আহমদ বলেছেন, নির্বাচনের আর মাত্র ২/৩ মাস সময় আছে। এমন পরিস্থিতি সৃষ্টি হবে যে সরকার বাধ্য হবে সংলাপে আসতে বিরোধী দলের সঙ্গে। তাছাড়া তাদের কোনো গত্যন্তর থাকবে না। সংলাপ নিয়ে সরকারের মন্ত্রীদের নানারকম বক্তব্যের পরিপ্রেক্ষিতে গতকাল সোমবার বিকেলে এক আলোচনা সভায় তিনি এই মন্তব্য করেন।